recursal/SuperWikiNEXT-32B huggingface dataset:
**বিশ্ব খাদ্য সম্মেলন** হলো জাতিসংঘের খাদ্য ও কৃষি সংস্থার একটি সম্মেলন।

১৯৭৪-এর বিশ্ব খাদ্য সম্মেলন
---------------------------

"বিশ্ব খাদ্য সম্মেলন" হলো প্রথম খাদ্য সম্মেলন, যা ১৯৭৪ সালে রোমে অনুষ্ঠিত হয়।

খাদ্য নিরাপত্তার উপর ১৯৯৬-এর বিশ্ব সম্মেলন
------------------------------------------

 ১৯৯৬-এর বিশ্ব খাদ্য সম্মেলনে ফাও স্মারকের ৩ সেট রূপার প্রতীক
১৯৯৬ সালের ১৩ থেকে ১৭ নভেম্বরে ইতালির রোমে বিশ্ব খাদ্য সম্মেলন অনুষ্ঠিত হয়। এসময় বিশ্ব খাদ্য নিরাপত্তার ওপর রোমের ঘোষণাপত্র গৃহীত হয়। যেখানে সদস্য রাষ্ট্রগুলো বলে "সকলের জন্য খাদ্য নিরাপত্তা অর্জনের জন্য আমাদের রাজনৈতিক সদিচ্ছা এবং সাধারণ ও জাতীয় প্রতিশ্রুতি এবং সব দেশে ক্ষুধা নির্মূল করার প্রচেষ্টার প্রতিশ্রুতি চলমান। এছাড়া, ২০১৫ সালের মধ্যে অপুষ্টির শিকার মানুষের সংখ্যা বর্তমান স্তরের অর্ধেকে নামিয়ে আনার তাৎক্ষণিক দৃষ্টিভঙ্গি।"

২০০২-এর বিশ্ব খাদ্য সম্মেলন
---------------------------

 ২০০২ বিশ্ব খাদ্য সম্মেলন ফাও স্মারক ব্রোঞ্জ ওভারস
২০০২ সালের জুনে, রোমে অনুষ্ঠিত বিশ্ব খাদ্য সম্মেলনে, সদস্য দেশগুলো বিশ্ব খাদ্য সম্মেলনের ঘোষণাপত্র গ্রহণ করে: পাঁচ বছর পরে, খাদ্য অধিকার বাস্তবায়নের জন্য নির্দেশিকা প্রস্তুত করতে একটি আন্তঃসরকারি কর্মীগ্রুপ প্রতিষ্ঠার আহ্বান জানায়। এর ফলে খাদ্য অধিকার নির্দেশিকা খসড়া তৈরি হয়।

খাদ্য নিরাপত্তার উপর ২০০৯-এর বিশ্ব সম্মেলন
------------------------------------------

২০০৯ সালের ১৬ থেকে ১৮ নভেম্বর, ইতালির রোমে খাদ্য নিরাপত্তার উপর বিশ্ব শীর্ষ সম্মেলন অনুষ্ঠিত হয়। ফাও এর মহাপরিচালক জ্যাক ডিউফের প্রস্তাবে ফাও কাউন্সিল কর্তৃক শীর্ষ সম্মেলন আহ্বানের সিদ্ধান্ত নেওয়া হয়। ষাটটি রাষ্ট্র ও সরকার প্রধান এই সম্মেলনে যোগ দেন। দেশগুলোর সর্বসম্মতিক্রমে একটি ঘোষণা গৃহীত হয়, যাতে শীঘ্র সম্ভাব্য সময়ে পৃথিবী থেকে ক্ষুধা নির্মূল করার প্রতিশ্রুতি পুনর্ব্যক্ত করা হয়।

২০২১-এর বিশ্ব খাদ্য সম্মেলন
---------------------------

২০২১ সালের ২৩ সেপ্টেম্বর, বিশ্ব খাদ্য সম্মেলন মার্কিন যুক্তরাষ্ট্রের নিউ ইয়র্ক শহরে অনুষ্ঠিত হয়। ২০২০ সালের ১৬ অক্টোবর, জাতিসংঘের মহাসচিব আন্তোনিও গুতেরেস বিশ্ব খাদ্য দিবসে নিউইয়র্কে শীর্ষ সম্মেলন আহ্বান করার ঘোষণা করেন। শীর্ষ সম্মেলনের লক্ষ্য, খাদ্য ব্যবস্থা পদ্ধতির মাধ্যমে এসডিজির ১৭টির সবকটিতে অগ্রগতি প্রদান করা।

আরও দেখুন
---------

* খাদ্য নিরাপত্তা
* খাদ্য অধিকার

তথ্যসূত্র
---------

1. ↑  "Outcomes on Food"। *www.un.org*। সংগ্রহের তারিখ ২০২৩-১০-১৫। [*স্থায়ীভাবে অকার্যকর সংযোগ*]
2. ↑  "Rome Declaration and Plan of Action"। *www.fao.org*। সংগ্রহের তারিখ ২০২৩-১০-১৪।
3. ↑  "Background to the Voluntary Guidelines" (2012) The voluntary Guidelines, *Food and Agriculture Organization of the United Nations*, www.fao.org/righttofood/vg/about\_en.htm (accessed 21 May 2012).
4. ↑  "Declaration of the World Summit on Food Security, FAO Web site, 16 November 2009" (PDF)। সংগ্রহের তারিখ ২০১০-১০-১৫।
5. ↑  Nations, United। "Food Systems Summit"। *United Nations* (ইংরেজি ভাষায়)। সংগ্রহের তারিখ ২০২১-০৯-১৮।
6. ↑  "Food Industry News Roundup for Week of Aug. 23"। *Quality Assurance & Food Safety* (ইংরেজি ভাষায়)। সংগ্রহের তারিখ ২০২১-০৯-১৮।
**অন্তঃভ্রূণাবরণীহীন প্রাণী** (ইংরেজি: Anamniote) বলতে মাছ ও উভচর প্রাণীদের একটি অনানুষ্ঠানিক দলকে বোঝায়, যাদেরকে তথাকথিত "নিম্নস্তরের মেরুদণ্ডী প্রাণী" নামেও ডাকা হয় এবং যে প্রাণীগুলি জলে বা পানিতে তাদের ডিম পেড়ে থাকে। এগুলি অন্তঃভ্রূণাবরণীবিশিষ্ট প্রাণীদের (Amniote) থেকে আলাদা করা হয়, যারা "উচ্চতর মেরুদণ্ডী প্রাণী" (সরীসৃপ, পাখি ও স্তন্যপায়ী প্রাণী) নামেও পরিচিত এবং যেগুলি স্থলভাবে ডিম পাড়ে কিংবা নিষিক্ত ডিমটি মায়ের দেহের অভ্যন্তরে অবস্থান করে।

অন্তঃভ্রূণাবরণীবিশিষ্ট প্রাণীদের ভ্রূণের বিকাশের সময় এক ধরনের ভ্রূণাবরণীর সৃষ্টি হয় যার কাজ ডিমে অক্সিজেন সরবরাহ করা ও কার্বন-ডাই-অক্সাইড নিষ্কাশন করা। এটিকে অন্তঃভ্রূণাবরণী (Amnion) বলে। অন্তঃভ্রূণাবরণীহীন প্রাণীদের ভ্রূণগুলির বিকাশের সময় এইরূপ কোনও আবরণীর সৃষ্টি হয় না; তারা চারপাশের জলের সাথেই অক্সিজেন, কার্বন ডাই-অক্সাইড ও অন্যান্য বিপাকীয় বর্জ্য গ্রহণ বা নিষ্কাশনের কাজগুলি সম্পন্ন করে থাকে।  জল বা পানি ভ্রূণের বর্জ্য পদার্থগুলির (বিশেষ করে অ্যামোনিয়া) ব্যাপনে সহায়তা করে, ফলে ভ্রূণটি তার নিজের বর্জ্য পদার্থের দ্বারা বিষাক্রান্ত না হয়েই ভ্রূণীয় বিকাশ সম্পন্ন করতে পারে। অন্তঃভ্রূণাবরণীহীন প্রাণীগুলির শ্রেণীগুলির সবগুলিই বিকাশের একটি পর্যায় মাছের বিকাশের সাথে সদৃশ হয়, যা নির্দেশ করে যে এগুলির মধ্যে ঘনিষ্ঠ শারীরবৃত্তীয় সম্পর্ক বিদ্যমান।

তথ্যসূত্র
---------

1. ↑  Colbert, E. H.; Morales, M. (২০০১)। *Colbert's Evolution of the Vertebrates: A History of the Backboned Animals Through Time* (4th সংস্করণ)। New York: John Wiley & Sons। আইএসবিএন 978-0-471-38461-8।
2. ↑  Carroll, R. L. (১৯৯১)। "The origin of reptiles"। Schultze, H.-P.; Trueb, L.। *Origins of the higher groups of tetrapods — controversy and consensus*। Ithaca: Cornell University Press। পৃষ্ঠা 331–353। আইএসবিএন 978-0-8014-2497-7।
**অকালী দল - সন্ত ফতেহ সিং গোষ্ঠী** ছিল সন্ত ফতেহ সিং দ্বারা প্রতিষ্ঠিত বেশ কয়েকটি কট্টর-লাইন স্প্লিন্টার গ্রুপের মধ্যে একটি। অকালী দল - সন্ত ফতেহ সিং ১৯৬২ সালে গঠিত হয়েছিল। এর নেতৃত্বে আছেন সন্ত ফতেহ সিং। দলটি ছিল ভারতের পাঞ্জাব রাজ্যের একটি শিখ -কেন্দ্রিক রাজনৈতিক দল। মাস্টার তারা সিং এবং সন্ত ফতেহ সিং-এর মধ্যে মতবিরোধের কারণে দলটি তৈরি হয়েছিল। দলটি ১৯৬২ সালের অক্টোবরে শিরোমণি গুরুদ্বার প্রবন্ধক কমিটির নিয়ন্ত্রণ লাভ করে। ১৯৬৫ সালের জানুয়ারিতে গুরুদ্বার নির্বাচনে দলটি ৯০টি আসন সংযুক্ত করে, যেখানে মাস্টার তারা সিংয়ের দল মাত্র ৪৫টি ম্যানেজ করতে পারে। ১৯৬৭ সালে পাঞ্জাব বিধানসভা নির্বাচনের সময় দল ২৪টি আসন পেয়েছিল এবং অন্যান্য দল এবং স্বতন্ত্রদের সমর্থনে গুরনাম সিংয়ের নেতৃত্বে পিপলস ইউনাইটেড ফ্রন্ট এবং সরকার গঠন করে কিন্তু লছমন সিং গিল কর্তৃক দলত্যাগের পর পদত্যাগ করে এবং তারপর উভয় দলই একত্রিত হয়ে শিরোমণি অকালী গঠন করে। ১৯৬৮ সালের ৭ অক্টোবর খাদুর সাহেবে ডা ।

দলটি ১৯৬৭ সালের ভারতীয় সাধারণ নির্বাচনে তিনটি আসনে জয়লাভ করতে সক্ষম হয়।

আরো দেখুন
---------

* অকালী দল - মাস্টার তারা সিং গ্রুপ

তথ্যসূত্র
---------

1. ↑  Kaur, Dr Kuldeep (১ জানুয়ারি ১৯৯৯)। *Akali Dal in Punjab Politics: Splits and Mergers*। Deep & Deep Publications। আইএসবিএন 9788176291286 – Google Books-এর মাধ্যমে।
2. ↑  "FATEH SIṄGH, SANT (1911-1972)"। learnpunjabi.org।
3. ↑  "Agitation for State of Punjab"। *sikh-history.com*। ২৬ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৬।
4. ↑  "How Congress invented a sant"। *intoday.in*।
5. ↑  "Archived copy" (পিডিএফ)। ২০১৪-০৭-১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৪-০৬-০২।
**জর্দা** এক ধরনের তামাকজাত পণ্য। এটা সাধারণত পানের সাথে মশলা হিসেবে ব্যবহৃত হয়। জর্দা পানে স্বাদ ও গন্ধ বাড়িয়ে দেয়। ফলে তা পানসেবীদের কাছে এক অত্যাবশ্যকীয় পণ্য হিসেবে সমাদৃত। জর্দা তামাক হতে প্রস্তুত হওয়ায় এটা নেশার উদ্রেক করে। যার কারণে নেশার বস্তু হিসেবেও এটি ব্যবহৃত হয়। যেগুলো শুধু নেশার ও মুখের দুর্গন্ধ দূর করা জন্যই ব্যবহৃত হয়।

জর্দার অ্যালকালয়েড ও নিকোটিন অধিক মাত্রায় বিষাক্ত। জর্দা মুুুুখের ক্যান্সারের ঝুঁকি বাড়ায়। ক্যান্সার গবেষণার আন্তর্জাতিক সংস্থা আইএআরসি-এর মতে, যারা পানের সঙ্গে তামাক জাতীয় দ্রব্যাদি গ্রহণ করেন তাদের মুখে ক্যান্সার হওয়ার আশঙ্কা থাকে।

ধরণ
---

জর্দা কয়েক প্রকার হয়ে থাকে। তামাক থেকে উৎপন্ন জর্দাসমূহ ক্যান্সার সৃষ্টি করে। এগুলো ছাড়াও মিষ্টি জর্দা নামক এক প্রকার জর্দা আছে যা মিষ্টিপানের স্বাদ কে বহুলাংশে বাড়িয়ে দেয়। নারিকেল তেল শিল্পের উচ্ছিষ্ট অংশ নারিকেলের আঁশ দিয়ে তৈরী এই জর্দাও শরীরেও জন্য ক্ষতিকর। কারণ এখানেও মাত্রাতিরিক্ত কৃত্রিম রং, স্যাকারিন, সুগন্ধি এবং অন্যান্য কেমিক্যাল ব্যবহার করা হয়।

আরও দেখুন
---------

* নিকোটিন প্রতিস্থাপন থেরাপি

তথ্যসূত্র
---------

1. ↑  *Detailed Guide: Cancer (General Information) Signs and Symptoms of Cancer*  ওয়েব্যাক মেশিনে আর্কাইভকৃত ২৭ জুন ২০১০ তারিখে.
অন্ধ্রপ্রদেশ ভারতের ২৮টি অঙ্গরাজ্যের মধ্যে একটি।

অন্ধ্র নামক এই প্রদেশের উল্লেখ বহু প্রাচীন সংস্কৃত গ্রন্থ, যেমন ৮০০ খ্রিস্টপূর্বাব্দের বেদের ঐতরিয় ব্রাহ্মণে পাওয়া যায়। বিভিন্ন বৌদ্ধ ধর্মগ্রন্থ অনুসারে, **অসসক** (পালি) বা **অশ্মক** (अश्मक) নামে খ্রিস্টপূর্ব ৭০০ থেকে ৪২৫ বা ৩৪৫ খ্রিস্টপূর্বাব্দের এক মহাজনপদের নাম পাওয়া যায়। এই মহাজনপদ গোদাবরী ও কৃষ্ণা নদীর মাঝে অবস্থিত ছিল।

বর্তমানের অন্ধ্রপ্রদেশ ভারতের স্বাধীনতা লাভের পরে একটি অঙ্গরাজ্য হিসেবে জন্মলাভ করে। তার পূর্বে এটি মাদ্রাজ প্রেসিডেন্সির অন্তর্গত ছিল।

সারাংশ
------

খ্রিষ্টপূর্ব ষষ্ঠ শতাব্দীতে, ভারতের ষোড়শ মহাজনপদের একটি ছিল অশ্মক। পরবর্তীকালে এটি সাতবাহন সাম্রাজ্যের (২৩০ খ্রিস্টপূর্বাব্দ - ২২০ খ্রিস্টাব্দ) অন্তর্গত হয়, যারা অমরাবতী শহরটি তৈরি করে। সাতবাহন সাম্রাজ্য উন্নতির শিখরে ওঠে গৌতমীপুত্র সাতকর্ণীর রাজত্বকালে। সাতবাহন সাম্রাজ্যের পতনের পরে মাৎসান্যয় শুরু হয়, এবং অঞ্চলটি ক্ষুদ্র ক্ষুদ্র অংশে বিভক্ত হয়ে স্থানীয় রাজাদের দ্বারা শাসিত হতে শুরু করে। পরবর্তীকালে ইক্ষাবু সাম্রাজ্যের সূচনা হলে এই কৃষ্ণা নদীর তীর পর্যন্ত এই অঞ্চল তাদের শাসনাধিকারে আসে।

চতুর্দশ শতাব্দীতে, পল্লবরা অন্ধ্রপ্রদেশের দক্ষিণ থেকে তামিলাকম পর্যন্ত তাদের সাম্রাজ্য বিস্তৃত করে। তাদের রাজধানী হয় কাঞ্চিপুরম। প্রথম মহাদেববর্মন (৫৭১-৬৩০ খ্রিঃ) ও প্রথম নরসিংহবর্মনের (৬৩০ -৬৬৮ খ্রিঃ) রাজত্বকালে এই সাম্রাজ্য সবথেকে শক্তিশালী হয়। নবম শতাব্দীর শেষপর্যন্ত দক্ষিণের তেলেগুভাষী অঞ্চল ও তামিলাকমের উত্তরাঞ্চলে পল্লবদের আধিপত্য বজায় ছিল।

তথ্যসূত্র
---------

বহিঃসংযোগ
---------
বিএটিবির লোগো
**ব্রিটিশ অ্যামেরিকান টোব্যাকো বাংলাদেশ** (সংক্ষেপে **বিএটিবি**) হচ্ছে বিশ্বের বৃহত্তম একটি বহুজাতিক তামাক কোম্পানি, যা ব্রিটিশ অ্যামেরিকান টোব্যাকো কর্তৃক বাংলাদেশে পরিচালিত হয়। ঢাকা ও চট্টগ্রাম স্টক এক্সচেঞ্জের সাথে তালিকাভুক্ত। প্রতিষ্ঠানটি এই অঞ্চলে ১০০ বছরেরও অধিক সময় ধরে ব্যবসা চালিয়ে যাচ্ছে। তামাক পণ্য বিক্রি করে মানুষ হত্যার কারণে প্রতিষ্ঠানটি সমালোচিত।

১৯১০ সালে প্রতিষ্ঠানটি বাংলাদেশে প্রতিষ্ঠিত হয়। ঢাকার আরমানিটোলায় এর প্রধান কার্যালয় ছিল। ১৯৪৭-এর দেশ ভাগের পর, এটি ১৯৪৯-এ প্রতিষ্ঠিত হয়। পাকিস্তানের কাছ থেকে বাংলাদেশের স্বাধীনতা পাওয়ার পর, ১৯৭২ সালে প্রতিষ্ঠানটিকে *বাংলাদেশ টোব্যাকো কোম্পানি* (BTC) হিসেবে নামকরণ করা হয়। তবে, ১৯৯৮ সালে এটিকে পুনরায় *ব্রিটিশ অ্যামেরিকান টোব্যাকো বাংলাদেশ* (BATB) নামে ফিরিয়ে আনা হয়। বাংলাদেশে, ব্রিটিশ অ্যামেরিকান টোব্যাকো বাংলাদেশের ১,২০০-এরো অধিক কর্মী প্রত্যক্ষভাবে কাজ করছে, যেখানে ৫০,০০০-এরো অধিক কর্মী পরোক্ষভাবে জড়িত (যাদের বেশীরভাগই কৃষক)।

ব্রিটিশ অ্যামেরিকান টোব্যাকো বাংলাদেশের নীতিবাক্য হল "সাফল্য ও দায় একসাথে যাক"। শেহজাদ মুনিম হচ্ছেন এই প্রতিষ্ঠানটির বর্তমান ব্যবস্থাপনা পরিচালক। বিএটিবির ইতিহাসে তিনিই হচ্ছেন এই দায়িত্ব পালন করা প্রথম কোন বাংলাদেশী এমডি।

তথ্যসূত্র
---------

1. ↑  "Welcome to DSE - Dhaka Stock Exchange"। Dsebd.org। সংগ্রহের তারিখ ২০১৫-০৩-১১।
2. ↑  প্রতিবেদক, নিজস্ব। "তামাক ব্যবসায় নিজেদের অংশগ্রহণ সরকারের দ্বৈত নীতি: মানস"। *Prothomalo*। সংগ্রহের তারিখ ২০২২-০৭-২৭। [*স্থায়ীভাবে অকার্যকর সংযোগ*]
3. ↑  "British American Tobacco Bangladesh - British American Tobacco Bangladesh"। Batbangladesh.com। সংগ্রহের তারিখ ২০১৫-০৩-১১।
4. ↑  "First Bangladeshi MD for British American Tobacco"। Archive.thedailystar.net। ২০১৩-১০-০১। ২০১৫-০৪-০২ তারিখে মূল থেকে আর্কাইভ করা। সংগ্রহের তারিখ ২০১৫-০৩-১১।

টেমপ্লেট:British American Tobacco
**লুব্ধক** (ইংরেজি নাম: Sirius) পৃথিবীর আকাশের উজ্জ্বলতম তারা। ইংরেজিতে কখনও কখনও "আলফা ক্যানিস মেজরিস" নামে আখ্যায়িত হয়। এটি একটি জোড়া বা যুগ্মতারা। লুব্ধক বলতে মূলত "সিরিয়াস এ" তারাটিকে বোঝায়। এর একটি প্রতিবেশী শ্বেত বামন তারা আছে যার নাম "সিরিয়াস বি"। লুব্ধকের আপাত প্রভা -১.৪৭ যা আকাশের দ্বিতীয় উজ্জ্বল তারা ক্যানোপাস বা অগস্ত্য থেকে দু’গুণ বেশি উজ্জ্বল। জোরা তারার উজ্জ্বল তারাটি হল প্রধান সারণীর বর্ণালী টাইপ A০ অথবা A১, যার নাম সিরিয়াস A, আর সেটির সঙ্গী তারা একটি ম্লান শ্বেত বামন, যাকে সিরিয়াস B বলা হয়। তারা একে অপরকে ৫০ বছরে একবার প্রদক্ষিণ করে, সেই সময়ে তাদের মধ্যে দূরত্ব ৮.২ থেকে ৩১.৫ জ্যোতির্বিদ্যা এককের মধ্যে ওঠানামা করে।

লুব্ধক এত উজ্জ্ব্ল দুটি কারণে- এর স্বকীয় উজ্জ্ব্লতা এবং এর অবস্থান পৃথিবীর খুবই নিকটে। জ্যোতির্বিজ্ঞানীদের হিসাব অনুযায়ী এই তারা সৌরমণ্ডল থেকে মাত্র ৮.৬ আলোকবর্ষ দূরে এবং লুব্ধকজগৎ সৌরমণ্ডলের নিকটতম প্রতিবেশী। লুব্ধক ধীরে ধীরে সৌরমণ্ডলের নিকটবর্তী হচ্ছে; এ কারণে আগামী ৬০,০০০ বছরে এর উজ্জ্ব্লতা সামান্য বৃদ্ধি পাবে। এই সময়ের পর লুব্ধক সৌরমণ্ডল থেকে দূরে সরে যাবে কিন্তু আরো ২১০,০০০ বছর লুব্ধক পৃথিবীর আকাশে উজ্জ্ব্ল তারা হিসেবেই থাকবে।

লুব্ধক জগৎ দুটি তারার সমন্বয়ে গঠিত। "সিরিউস এ" এর ভর সূর্যের ভরের প্রায় দ্বিগুণ এবং এর ঔজ্জ্বল্য সূর্যের ২৫ গুণ। কিন্তু এর ঔজ্জ্বল্য অন্যান্য তারা হতে কম যেমন "ক্যানোপাস" বা "রাইজেল"। জ্যোতির্বিজ্ঞানীদের মতে লুব্ধক জগৎ -এর জন্ম ২০০০-৩০০০ লক্ষ বছর পূর্বে। তুলোনামুলক ভারী তারাটি "সিরিউস বি" ১২০০ লক্ষ্য বছর পূর্বে শ্বেত বামন তারায় পরিণত হয়েছে।

তথ্যসূত্র
---------

1. ↑  Fred. Schaaf, (২০০৮)। *The brightest stars : discovering the universe through the sky's most brilliant stars*। Hoboken, N.J.: John Wiley। আইএসবিএন 9780471704102। ওসিএলসি 180753409।

বহিঃসংযোগ
---------

* লুব্ধক সম্পর্কে অধ্যাপক কেলারের ওয়েব পৃষ্ঠা
* APOD of Sirius B in x-ray
* Discussion on Dogon issue
জেটিতে বাঁধা ২০,০০০ টনের আইভিএস হান্টার, হান্টার জাহাজটি একটি হান্ডিসাইজ জাহাজ।
**হান্ডিসাইজ** হল ৫০,০০০ টন পর্যন্ত ডেডওয়েট এর সাথে ছোট বাল্ক বাহক বা তেল ট্যাঙ্কার জন্য একটি নৌ স্থাপত্য কাঠামো বা পন্যবাহী জাহাজ।  যদিও সঠিক টনগেজস অনুযায়ী কোন দাপ্তরিক সংজ্ঞা নেই। হান্ডিসাইজ কখনও কখনও ৬০,০০০ টন এর স্প্যান উল্লেখ করার জন্য ব্যবহৃত হয়, ৩৫,০০০ টন উপরে জাহাজের সাথে হান্ডিম্যাক্স বা সুপাইম্যাক্স হিসাবে উল্লেখ করা হয়।

তাদের ছোট আকারের হ্যান্ডিসাইজ জাহাজগুলি ক্রয় করার জন্য ছোট পোর্টগুলিতে প্রবেশ করে, এবং অধিকাংশ ক্ষেত্রেই তারা 'গিয়ার্ড' হয় - যেমন ক্রেনের সাথে লাগানো - তারা প্রায়ই পোর্টগুলিতে কার্গোগুলি লোড ও স্রাব করে যা ক্রেন বা অন্য কার্গো হ্যান্ডলিং সিস্টেমে অভাবের মধ্যে থাকে। 

পোলিশ বাল্ক ক্যারিয়ার কচিইয়ে হামবুর্গ পোর্ট অফ
বৃহৎ বাল্ক ক্যারিয়ারের তুলনায়, হ্যান্ডিসাইজ একটি বিস্তৃত বিভিন্ন ধরনের পণ্যসম্ভার বহন করে। এই জাহাজ ইস্পাত পণ্য, শস্য, ধাতু আকরিক, ফসফেট, সিমেন্ট, লগ, কাঠ এবং তথাকথিত 'বিরল বাল্ক পণ্যসম্ভার' অন্যান্য ধরনের অন্তর্ভুক্ত। তারা সংখ্যায়গতভাবে সর্বাধিক বাল্ক ক্যারিয়ারের আকার, ৪৩ মিলিয়ন টন পন্য পরিবহন করে প্রায় ২০০০ ইউনিট পরিসেবার দ্বারা।

জাপান, কোরিয়া, চীন, ভিয়েতনাম, ফিলিপাইন এবং ভারত, যদিও কিছু অন্যান্য দেশে এমন জাহাজ নির্মাণের ক্ষমতা রয়েছে। সবচেয়ে সাধারণ শিল্প-স্ট্যান্ডার্ড স্পেসিফিকেশন হ্যান্ডিসাইজ বাল্ক এখন প্রায় ৩০,০০০ মেট্রিক টন আকারের সঙ্গে প্রায় ১০ মিটার (৩২ ফুট) গ্রীষ্মের ড্রাফ রয়েছে এবং ৫ টি হাইড্রলিক হ্যাচ কভার ক্রেন রয়েছে যাদের প্রতিটির পন্য হ্যান্ডেলিং ক্ষমতার ৩০ মেট্রিক টন। কিছু হ্যান্ডিসাইজগুলি ডেকের স্ট্যাকগুলিতে লোড করা লোডগুলি সক্ষম করার জন্য স্ট্যাঞ্চেশনগুলির সাথে সংযুক্ত করা হয়। এই ধরনের জাহাজ প্রায়ই 'হ্যান্ডি লোগার' হিসাবে উল্লেখ করা হয়। - নতুন জাহাজের জন্য সাম্প্রতিক আদেশের সত্ত্বেও, হ্যান্ডিযাইজ সেক্টর এখনও প্রধান বাল্ক ক্যারিয়ার সেক্টরের সর্বোচ্চ গড় বয়স প্রোফাইল রয়েছে।

বাণিজ্য রুট
-----------

আজ, অধিকাংশ হস্তনির্মিত জাহাজ আঞ্চলিক বাণিজ্য রুটগুলির মধ্যে কাজ করে। এই জাহাজ দৈর্ঘ্য এবং ড্রাফ বিধিনিষেধগুলির সাথে ছোট বন্দরে ভ্রমণ করতে সক্ষম, পাশাপাশি যে বন্দরে কার্গো লোডিং এবং আনলোড জন্য অবকাঠামোর অভাব। তাদের ছোট বাল্ক পণ্যসম্ভার বহন করতে ব্যবহার করা হয়, প্রায়ই পার্সেলের আকারে যেখানে ব্যক্তিগত মালামাল ধারণ করে একটি ভিন্ন পণ্য থাকতে পারে। তাদের শুকনো বাল্ক পণ্যসম্মত লোহা আকরিক, কয়লা, সিমেন্ট, ফসফেট, সমাপ্ত ইস্পাত পণ্য, কাঠের লগ, সার, এবং শস্য কয়েক নাম অন্তর্ভুক্ত।

তথ্যসূত্র
---------

1. ↑  "Modern Ship size definitions" (পিডিএফ)। *Infosheet No.30*। Lloyds Register। জুলাই ২০১২। ২৬ ডিসেম্বর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ অক্টোবর ২০১৭।
2. ↑  Definition: Handysize (from the Gerson Lehrman Group website. Accessed 2009-05-01.)
3. ↑  "Handysize"। *maritime-connector.com*। ১৫ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০১৭।

বহিঃসংযোগ
---------

* Ship sizes  ওয়েব্যাক মেশিনে আর্কাইভকৃত ৩ মে ২০২১ তারিখে
**অন্নদাচরণ তর্কবাগীশ** হলেন একজন বাঙালি সংস্কৃত পণ্ডিত ও নৈয়ায়িক। ন্যায়, ব্যাকরণ, সাংখ্য ও বেদান্তশাস্ত্রে বিশেষ পান্ডিত্যের জন্য তিনি পর্যায়ক্রমে ‘‘ব্যাকরণতীর্থ’’, ‘‘তর্করত্ন’’ ও ‘‘তর্কবাগীশ’’ উপাধী লাভ করেন।

জন্ম ও পারিবারিক পরিচিতি
------------------------

অন্নদাচরণ ১৮৭৫ খ্রিষ্টাব্দে (১২৮২ বঙ্গাব্দ) তৎকালীন ব্রিটিশ ভারতের বৃহত্তর ফরিদপুর জেলার ইদিলপুর পরগনার মূলগাঁও গ্রামে জন্মগ্রহণ করেন। তার পিতা প্রসন্নচন্দ্র ভট্টাচার্যও ছিলেন একজন সংস্কৃত পণ্ডিত।

শিক্ষাজীবন
----------

তিনি সংস্কৃত ভাষার প্রাথমিক পাঠ পিতার কাছে ও পরে স্থানীয় চতুষ্পাঠীতে গ্রহণের পর তৎকালীন ত্রিপুরা জেলার শিবচরণ সিদ্ধান্তবাগীশের কাছে কলাপব্যাকরণ অধ্যয়ন করে সরকারি পর্যায়ে পরীক্ষায় পাশ করে ‘‘কাব্যতীর্থ’’ উপাধি লাভ করেন। এরপর নবদ্বীপের বঙ্গবধুজননী সভা থেকে ন্যায়শাস্ত্রে পরীক্ষা দিয়ে স্বর্ণপদক-সহ ‘‘তর্করত্ন’’ উপাধি পেয়ে কাশীতে গিয়ে সীতারাম শাস্ত্রী কাছে ন্যায় শাস্ত্র শিখে ‘‘তর্কবাগীশ’’ উপাধি লাভ করেন এবং পরবর্তীতে কাশীর মহামহোপাধ্যায় সুব্রহ্মণ্য শাস্ত্রীর কাছে সাংখ্য ও বেদান্ত অধ্যয়ন করেন।

কর্মজীবন
--------

অন্নদাচরণ ১৮৯৬ হতে ১৯০৭ খ্রিষ্টাব্দ পর্যন্ত কাশীর বাঙালিটোলায় একটি চতুষ্পাঠীতে অধ্যাপনা করে ১৯০৭ খ্রিষ্টাব্দে নিজগ্রামে ফিরে এসে কিছু ছাত্র সংগ্রহ করে পাঠদান শুরু করেন। ১৯৩১ খ্রিষ্টাব্দে নদী ভাঙনে তার বসতবাড়ি বিনষ্ট হলে তিনি পাশের গ্রাম ধীপুর গিয়ে সেখানে একটি চতুষ্পাঠী স্থাপন করে আমৃত্যু তাতে শিক্ষাদান করেন।

১৯১৮ খ্রিষ্টাব্দে 'ইদিলপুর হিতৈষণী সভা' নামক একটি সামাজিক প্রতিষ্ঠান স্থাপিত হয়; এতে তিনি আমৃত্যু সম্পাদকের দায়িত্ব পালন করেন।

মৃত্যু
------

তিনি ১৯৪৩ খ্রিষ্টাব্দে (৪ কার্তিক ১৩৫০ বঙ্গাব্দ) ফরিদপুরের ধীপুরে মৃত্যুবরণ করেন।

তথ্যসূত্র
---------

1. ↑  চরিতাভিধান : অন্নদাচরণ তর্কবাগীশ। ইবাংলালাইব্রেরি ডটকম।
2. 1 2 3 4  সংসদ বাঙালি অভিধান। প্রথম খণ্ড। সাহিত্য সংসদ। জানুয়ারি ২০০২।
3. 1 2 3 4  সত্যনারায়ণ চক্রবর্তী (জানুয়ারি ২০০৩)। "তর্কবাগীশ, অন্নদাচরণ"। সিরাজুল ইসলাম। *বাংলাপিডিয়া*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১৪ সেপ্টেম্বর ২০১৯।

বহিঃসংযোগ
---------
**লুসাই** একটি ক্ষুদ্র নৃগোষ্ঠী। তারা পূর্ব বাংলাদেশ, উত্তর-পূর্ব ভারত এবং মায়ানমারে বসবাস করে। তারা নিজেদের মঙ্গোলীয় জনগোষ্ঠীর বংশধর বলে পরিচয় দেয়। তাদের অধিকাংশই পাহাড়ে জুম চাষ করে। লুসাই পাহাড়ের নামেই তাদের নামকরণ হয়েছে। লুসাইদের চাকমারা ‘কুগী’, মারমারা ‘লাঙ্গী’ ও ত্রিপুরারা ‘শিকাম’ নামে অভিহিত করে।

সংস্কৃতি
--------

লুসাই জনগোষ্ঠী লোকবিশ্বাস তাদের কারো মৃত্যুর পর মৃতের আত্না ‘মিথিখুয়া’ নামক মৃতপূরীতে বাস করে। মিথিখুয়াতে অবস্থানকালে প্রত্যেকের নিজ নিজ কর্মফলের বিচার হবে। কর্মফল অনুসারেই তারা স্বর্গে (পিয়াল রাল) যেতে পারবে। পৃথিবী ছেড়ে মিথিখুয়াতে যাবার মাস হিসেবে (থি টিন থ্‌লা) আগস্ট মাসকেই ধরা হয়। তাই লুসাই সমাজে আগস্ট মাসে কোন বিয়ের অনুষ্ঠান বা বিনোদনমূলক উৎসব করা হয় না। বর্তমানেও এ রীতি মানা হয়। লুসাইরা আদিতে সৃষ্টিকর্তা বা পাথিয়েল বিশ্বাস করতো। লুসাই জনগোষ্ঠী এককালে জড়োপাসক ও সর্বপ্রাণবাদের বিশ্বাসী ছিল। তারা ভূতপ্রেত, অপদেবতা ইত্যাদি বিশ্বাস করতো। তারা ভূতপ্রেত ও অপদেবতা উদ্দেশ্যে পশুদিয়ে শির পূজা ও নদী পূজা দিত।

অতীতে লুসাইরা যার যার গ্রামে একেক নিয়মে দেবদেবীর পূজা করতো। পরে লুসাইদের মধ্যে খ্রিস্টানধর্ম বিস্তার লাভ করে। বর্তমানে শতভাগ লুসাই খ্রিস্টান ধর্মাবলম্বী। ধর্মীয় উৎসব পালন ছাড়াও বছরে তারা প্রধান তিনটি উৎসব পালন করে থাকে: ১. চাপচারকূত (বসন্ত উৎসব) ২. মীমতূত (মৃত আত্মাদের স্মরণে) এবং ৩. পলকূত (শস্য কাটার উৎসব)।  এছাড়াও রয়েছে চাপচার কুট, মিনকুট, পাল কুট। তাদের মাতৃভাষায় রচিত বিভিন্ন গান ও আদি নৃত্য। মনকুট উৎসব- জুমের ঘাস কাটার যখন শেষ হয় তখন এই উৎসব করা হয়। চাপচার কুট- এটি নবান্ন উৎসব। জুমের ধান কাটা শেষ হলে এই উৎসব করা হয়।

তথ্যসূত্র
---------

1. ↑  "লুসাই - বাংলাপিডিয়া"। *bn.banglapedia.org*। সংগ্রহের তারিখ ২০১৯-১০-০৯।
**অন্নপূর্ণা গোস্বামী** (ইংরেজি: Annapurna Goswami) ( ৮ মার্চ, ১৯১৬ - ১৯৫৭ ) ছিলেন  বিংশ শতকের প্রথমার্ধের  প্রগতিশীল এবং সামাজিক প্রতিশ্রুতিবদ্ধ উপন্যাসিক। কলকাতা বিশ্ববিদ্যালয়ের লীলা পুরস্কারে সম্মানিত বাঙালি সাহিত্যিক। পেশাদার না হলেও প্রথম বাঙালি মহিলা ফটোগ্রাফারদের অন্যতম ছিলেন তিনি।

সংক্ষিপ্ত জীবনী
---------------

অন্নপূর্ণা গোস্বামীর জন্ম বৃটিশ ভারতের কলকাতায় ১৯১৬ খ্রিস্টাব্দের ৮ ই মার্চ। পিতা নীতীশচন্দ্র লাহিড়ী ছিলেন আইন ব্যবসায়ী এবং  কলাম্বিয়া পিকচার্সের জেনারেল ম্যানেজার। পড়াশোনা প্রথমে  কলকাতার সেন্ট জন'স ডায়সেশন গার্লস স্কুল ও  ভিক্টোরিয়া ইনস্টিটিউশনে। কলেজের পাঠ শেষে বিবাহ করেন চিকিৎসক অবনীমোহন গোস্বামীকে। তিনি পূর্ব রেলের সহকারী শল্যচিকিৎসক ছিলেন। অন্নপূর্ণা গোস্বামী প্রথমে "অনামিকা" ছদ্মনামে লেখা শুরু করেন।  তৎকালীন প্রগতিশীল সমাজে সাধারণ মানুষের পারিপার্শ্বিক অবস্থা বিশেষভাবে স্থান করে নিয়েছে তার রচিত উপন্যাস ও ছোটোগল্পে। মানুষের সাহিত্য বা গণ-সাহিত্য হিসাবে পরিচিতি পেয়েছে। তিনি বিভিন্ন সময়ে  তার রচনার জন্য 'সাহিত্যকুশলা', 'ভারতী', 'সাহিত্য সরস্বতী' উপাধিপ্রাপ্ত হয়েছেন। ১৯৫২ খ্রিস্টাব্দে তিনি কলকাতা বিশ্ববিদ্যালয়ের "লীলা পুরস্কার" লাভ করেন। ১৯৫৪ খ্রিস্টাব্দে তার "নয়া ইতিহাস" গ্রন্থটি ভারত সরকার কর্তৃক গণ-সাহিত্য হিসাবে নির্বাচিত হয়। অন্নপূর্ণা গোস্বামীর রচিত গ্রন্থগুলির মধ্যে উল্লেখযোগ্যগ্রন্থ গুলি হল -

* *রেললাইনের ধারে*
* *ভ্রষ্টা* (১৯৪৫)
* *বাঁধনহারা* (১৯৪৬)
* *মৃগতৃষ্ণিকা* (১৯৫৩)
* *সাঙ্গোপনে*
* *এবার অবগুণ্ঠন খোল*
* *তপস্বিনী*
* *স্বাগতম*
* *এক ফালি বারান্দা*
* *তুমি শুধু ছবি*  প্রভৃতি।

অন্নপূর্ণা গোস্বামী ভালো ফটোগ্রাফারও ছিলেন। তিনি অবসর সময়ে ফটোগ্রাফিতেই  সময় কাটাতেন। পেশাদার ফটোগ্রাফার না হলেও, তার ছবিতে ফুটে উঠেছে কলকাতার আসল ছবি। পারিবারিক ছবি ছাড়াও  'শহুরে দরিদ্র' ও দেশভাগের পর 'কলকাতায় আসা শরণার্থী' এবং রেললাইনের ধারের কুঁড়ে ঘরে থাকা মানুষেরা, বস্তিবাসীরাই  ছিল তার ফটোগ্রাফির বিষয়াদি। যথেষ্ট অর্থবহ ছিল সে ছবিগুলি। সূর্যোদয়, সূর্যাস্তসহ  নৈসর্গিক চিত্র, বাঁশের কুটিরে বিশাল আয়নায় শরণার্থীর চুল আঁচড়ানো, দুর্ভিক্ষের সময় পড়ে থাকা বস্তাবন্দি খাদ্যশস্য নিপুণতায় ক্যামেরাবন্দী হয়েছে।

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২৬,২৭, আইএসবিএন ৯৭৮-৮১-৭৯৫৫-১৩৫-৬
2. ↑  "ব্রিটিশ আমলেও চুটিয়ে ফটোগ্রাফি করতেন বাঙালি মহিলারা"। সংগ্রহের তারিখ ২০২১-০৩-০৮।
3. ↑  শিশিরকুমার দাশ সংকলিত ও সম্পাদিত, *সংসদ বাংলা সাহিত্যসঙ্গী*, সাহিত্য সংসদ, কলকাতা, আগস্ট ২০১৯, পৃষ্ঠা ৯, আইএসবিএন ৯৭৮-৮১-৭৯৫৫-০০৭-৯ {{আইএসবিএন}} এ প্যারামিটার ত্রুটি: চেকসাম
4. ↑  n-photographers-of-bengal?rgn=main;view=fulltext ""জেনানা স্টুডিও"" `|ইউআরএল=` এর মান পরীক্ষা করুন (সাহায্য)। সংগ্রহের তারিখ ২০২১-০৩-০৮।
**মনা সর্দার** (? - ১৮২০) উনিশ শতকের বেঙ্গল প্রেসিডেন্সির নেত্রকোণা জেলার কৃষক ও আদিবাসী বিদ্রোহের বিপ্লবী নেতা। তিনি ময়মনসিংহের সুসং আলপ সিংহ পরগনার 'হাতি খেদা' আন্দোলনে নেতৃত্বদান করেন। গারো ও হাজংদের বিদ্রোহে নেতৃত্ব দেওয়ায় নির্মম অত্যাচারী জমিদারদের হাতে ধৃত হন। এই গণনায়ককে কলমাকান্দা জমিদারের লাঠিয়াল বাহিনী কর্তৃক হাতির পায়ের তলায় পিষ্ট করে নিষ্ঠুরভাবে ১২২৭ বঙ্গাব্দের ৪ পৌষ হত্যা করা হয়। তার হত্যার সংবাদটি ছড়িয়ে পড়লে গারো-হাজংগণ দলবদ্ধ হয়ে সুসঙ্গ জমিদারবাড়ি আক্রমণ করেন। ভয়ে জমিদাররা নেত্রকোণা শহরে পালিয়ে প্রাণরক্ষা করে। সেই সময় হাতি খেদাতে বেগার শ্রমের প্রচলন ছিলো এবং জমিদাররা বিনা মজুরিতে হাতি ধরার খেদাতে কৃষকদের কাজ করতে বাধ্য করতো। বিদ্রোহীরা হাতি ধরার খেদাগুলি ধ্বংস করে দিয়েছিলো।

তথ্যসূত্র
---------

1. ↑  সেলিনা হোসেন ও নুরুল ইসলাম সম্পাদিত; *বাংলা একাডেমী চরিতাভিধান*; ফেব্রুয়ারি, ১৯৯৭; পৃষ্ঠা- ২৬৪।
2. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, দ্বিতীয় মুদ্রণ, নভেম্বর ২০১৩, পৃষ্ঠা ৫৪১, আইএসবিএন ৯৭৮-৮১-৭৯৫৫-১৩৫-৬
3. ↑  দরজি আবদুল ওয়াহাব, *ময়মনসিংহের চরিতাভিধান*, ময়মনসিংহ জেলা দ্বিশতবার্ষিকী উদ্‌যাপন কর্তৃপক্ষ, ময়মনসিংহ, বাংলাদেশ, এপ্রিল ১৯৮৯, পৃষ্ঠা ৩৭৬।
'জিগ্স-মেদ-ব্স্তান-পা'ই-ম্গোন-পো
'**জিগ্স-মেদ-ব্স্তান-পা'ই-ম্গোন-পো** (ওয়াইলি: *'jigs med bstan pa'i mgon po*) (১৭৫৫-১৭৯৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) তেইশতম প্রধান ছিলেন।

সংক্ষিপ্ত জীবনী
---------------

'জিগ্স-মেদ-ব্স্তান-পা'ই-ম্গোন-পো ১৭৫৫ খ্রিষ্টাব্দে তিব্বতের খাম্স অঞ্চলের স্পো-'বোর-স্গাং (ওয়াইলি: *'jigs med bstan pa'i mgon po*) নামক স্থানে এক অভিজাত পরিবারে জন্মগ্রহণ করেন। তার পিতার নাম ছিল আ-ব্র্তান-ম্গোন-পো (ওয়াইলি: *a brtan mgon po*) এবং তার মাতা স্গ্রোল-মা-'ফেল (ওয়াইলি: *sgrol ma 'phel*) সপ্তম দলাই লামা মামাতো বোন ছিলেন। শৈশবে তাকে 'জিগ্স-মেদ-ব্স্তান-পা'ই-র্গ্যা-ম্ত্শো (ওয়াইলি: *'jigs med bstan pa'i rgya mtsho*) নামক ষষ্ঠ 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামার পুনর্জন্ম রূপে চিহ্নিত করে হয় এবং ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের নিয়ে যাওয়া হয়। ষষ্ঠ পাঞ্চেন লামা তাকে শিক্ষার্থীর শপথ এবং যমান্তক, হয়গ্রীব প্রভৃতি বিষয়ে শিক্ষাপ্রদান করেন। ১৭৭১ খ্রিষ্টাব্দে তিনি সে-রা বৌদ্ধবিহার বিশ্ববিদ্যালয়ে ভর্তি হন এবং পাঁচ বছর ঐ স্থানে শিক্ষালাভ করেন। এই সময় ষষ্ঠ পাঞ্চেন লামা তাকে ভিক্ষুর শপথ প্রদান করেন। ১৭৭৬ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের প্রধানের দায়িত্ব গ্রহণ করে এই বিহার ও চামদো অঞ্চলের প্রায় একশত বিহারের সংস্কার সাধন করেন। তিনি উনিশ বছর এই পদে থাকেন। চিং রাজবংশ থেকে তাকে নমেনহান (那門漢) বা ধর্মরাজা উপাধি দেওয়া হয়।

|
|  |
| পূর্বসূরী'জিগ্স-মেদ-ব্স্তান-পা'ই-র্গ্যা-ম্ত্শো | '**জিগ্স-মেদ-ব্স্তান-পা'ই-ম্গোন-পো  সপ্তম 'ফাগ্স-পা-ল্হা** | উত্তরসূরীব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মা |
|

| * দে
* স
'ফাগ্স-পা-ল্হা |
| --- |
| 
* ১) 'ফাগ্স-পা-ব্দে-ছেন-র্দো-র্জে
* ২) সাংস-র্গ্যাস-দ্পাল
* ৩) ম্থোং-বা-দোন-ল্দান
* ৪) ছোস-ক্যি-র্গ্যাল-পো
* ৫) র্গ্যাল-বা-র্গ্যা-ম্ত্শো
* ৬) 'জিগ্স-মেদ-ব্স্তান-পা'ই-র্গ্যা-ম্ত্শো
* ৭) 'জিগ্স-মেদ-ব্স্তান-পা'ই-ম্গোন-পো
* ৮) ব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মা
* ৯) ঙ্গাগ-দ্বাং-ব্লো-ব্জাং-'জিগ্স-মেদ-ব্স্তান-পা'ই-র্গ্যাল-ম্ত্শান
* ১০) ব্লো-ব্জাং-থুব-ব্স্তান-মি-ফাম-ত্শুল-খ্রিম্স-র্গ্যাল-ম্ত্শান
* ১১) ব্লো-ব্জাং-ব্স্তান-'দ্জিন-দ্গে-লেগ্স-র্নাম-র্গ্যাল

 | 'ফাগ্স-পা-ব্দে-ছেন-র্দো-র্জে'ফাগ্স-পা-ব্দে-ছেন-র্দো-র্জে |

তথ্যসূত্র
---------

1. ↑  Chhosphel, Samten (জুন ২০১০)। "The Seventh Pakpa Lha, Jigme Tenpai Gonpo"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১১।
**Oxford Movement** ছিল চার্চ অফ ইংল্যান্ডের উচ্চ গির্জার সদস্যদের একটি আন্দোলন যা 1830 এর দশকে শুরু হয়েছিল এবং শেষ পর্যন্ত অ্যাংলো-ক্যাথলিকবাদে বিকশিত হয়েছিল। আন্দোলন, যার মূল ভক্তরা বেশিরভাগই অক্সফোর্ড বিশ্ববিদ্যালয়ের সাথে যুক্ত ছিল, কিছু পুরানো খ্রিস্টান বিশ্বাসের ঐতিহ্য পুনঃস্থাপন এবং অ্যাংলিকান লিটার্জি এবং ধর্মতত্ত্বে তাদের অন্তর্ভুক্তির জন্য যুক্তি দিয়েছিল। তারা অ্যাংলিকানিজমকে "এক, পবিত্র, ক্যাথলিক এবং অ্যাপোস্টোলিক "খ্রিস্টান গির্জার তিনটি শাখার একটি হিসাবে ভেবেছিল। অনেক মূল অংশগ্রহণকারী পরবর্তীকালে রোমান ক্যাথলিক ধর্মে দীক্ষিত হন। 

1833 থেকে 1841 সাল পর্যন্ত প্রকাশিত *টাইমসের জন্য ট্র্যাক্টস-* এর ধারাবাহিক প্রকাশনার পর আন্দোলনের দর্শনটি **ট্রাক্টেরিয়ানিজম** নামে পরিচিত ছিল। দুই বিশিষ্ট ট্র্যাক্টেরিয়ান, জন হেনরি নিউম্যান এবং এডওয়ার্ড বোভেরি পুসে- এর পরে ট্র্যাক্টেরিয়ানদের অপমানজনকভাবে "নিউম্যানাইটস" (1845 সালের আগে) এবং "পুসেইটস" (1845 সালের পরে) হিসাবে উল্লেখ করা হয়েছিল। অন্যান্য সুপরিচিত ট্র্যাক্টেরিয়ানদের মধ্যে ছিলেন জন কেবল, চার্লস ম্যারিয়ট, রিচার্ড ফ্রুড, রবার্ট উইলবারফোর্স, আইজ্যাক উইলিয়ামস এবং উইলিয়াম পামার । উইলিয়ামস এবং পামার ছাড়া সবাই অক্সফোর্ডের ওরিয়েল কলেজের ফেলো ছিলেন।
অন্য ব্যবহারের জন্য অপরাজিত (চলচ্চিত্র) দেখুন।
এজবাস্টনে প্রথম-শ্রেণীর ক্রিকেটের সর্বোচ্চ রান সংগ্রহকারী হিসেবে ১৯৯৪ সালে ব্রায়ান লারা অপরাজিত ৫০১\* রানের বিশ্বরেকর্ড সৃষ্টি করেন।
**অপরাজিত** (ইংরেজি: Not out) ক্রিকেটের পরিভাষাবিশেষ। যখন একজন ব্যাটসম্যান ব্যাট হাতে ইনিংসের গোড়াপত্তন করতে এসে আউট না হয়ে খেলা শেষ করেন, তখন তিনি অপরাজিত ব্যাটসম্যানরূপে অভিহিত হন। একইভাবে যখন খেলা চলাকালীন অবস্থায় সাময়িক বিরতি থাকে, তখনও অপরাজিত শব্দটি ব্যবহার করা হয়। প্রায়শই অপরাজিত ব্যাটসম্যানের রানের পার্শ্বে তারকা (\*) চিহ্ন প্রদর্শিত হয়। যেমন: সাকিব আল হাসান - ৯৯\*। এছাড়াও, বোলার কর্তৃক একজন ব্যাটসম্যানের আউটের আবেদন আম্পায়ার কর্তৃক বাতিল হলে ব্যাটসম্যান অপরাজিত হিসেবে বিবেচিত হন।

ব্যবহার
-------

ক্রিকেট খেলায় প্রত্যেক দলের প্রতিটি ইনিংসে কমপক্ষে একজন ব্যাটসম্যান অপরাজিত থাকেন। খেলোয়াড়ের সংখ্যা ১১ জন হলেও আউট হন ১০ জন। কিন্তু একাদশ বা সর্বশেষ ব্যাটসম্যান সঙ্গীর অভাবে ব্যাটিং করতে পারেন না। টেস্ট ক্রিকেটে ডিক্লেয়ারজনিত কারণে কিংবা একদিনের আন্তর্জাতিক ক্রিকেটে ওভারের সীমাবদ্ধতা কিংবা নিজ দল কর্তৃক প্রতিপক্ষের রানকে অতিক্রম করার মাধ্যমে জয়ী হলে ব্যাটিংয়ে অংশগ্রহণকারী দুইজন ব্যাটসম্যানই অপরাজিত থাকেন। ব্যাটিং অর্ডার অনুযায়ী অন্য খেলোয়াড়দের মাঠে প্রবেশ করার প্রয়োজন না পড়লে তারা ডিড নট ব্যাট বা *ব্যাটিং করেননি* শব্দগুচ্ছ তাদের নামের পার্শ্বে লিপিবদ্ধ হয়। অপরদিকে ক্রিজে থেকে কোন বলের মোকাবেলা না করলেও ব্যাটসম্যান অপরাজিত থেকে যান। আঘাতপ্রাপ্তিতে কোন ক্রিকেটার মাঠের বাইরে চলে গেলে *রিটায়ার্ড হার্ট* কিন্তু অপরাজিত থাকেন। আঘাতবিহীন অবস্থায় কোন ব্যাটসম্যান অবসর নিলে তিনি *রিটায়ার্ড আউট* হন।

একজন ব্যাটসম্যানের রানের গড় নির্ধারিত হয় তার আউট সংখ্যার মাধ্যমে। যিনি প্রায়শঃই অপরাজিত থাকেন, তুলনামূলকভাবে তার ব্যাটিং গড় বেশি হয়। মাইকেল বেভান তার খেলোয়াড়ী জীবনে একদিনের আন্তর্জাতিক ক্রিকেটে ৬৭ বার অপরাজিত থেকেছেন। টেস্ট ক্রিকেটে জেমস অ্যান্ডারসন ও কোর্টনি ওয়ালশ তাদের খেলোয়াড়ী জীবনে সর্বাধিক ৬১ ইনিংসে অপরাজিত থেকেছেন যথাক্রমে ১২২ ও ১৩২টি খেলায় অংশগ্রহণ করে। ১৯৫৩ সালে অস্ট্রেলীয় ব্যাটসম্যান বিল জনস্টন ইংল্যান্ড সফরে ব্যাটিং গড়ে শীর্ষস্থান অধিকার করেছিলেন।

তথ্যসূত্র
---------

1. ↑  ""Alumni – Brian Lara". Warwickshire County Cricket Club. Archived from the original on 4 December 2007. Retrieved 7 June 2008."। ৪ ডিসেম্বর ২০০৭ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০০৭।
2. ↑  Barclays World of Cricket – 3rd Edition, 1986, Guild Publishing/Willow Books (Collins), pp693–700.
3. 1 2  Frindall, Bill (১৩ এপ্রিল ২০০৬)। "Stump the Bearded Wonder No 120"। *BBC Online*। সংগ্রহের তারিখ ৮ জুলাই ২০১০।

আরও দেখুন
---------


উইকিঅভিধানে ***অপরাজিত (ক্রিকেট)*** শব্দটি খুঁজুন।

* ক্রিকেট প্রবেশদ্বার

* ক্রিকেট
* আম্পায়ার
* তৃতীয় আম্পায়ার
* এজবাস্টন ক্রিকেট গ্রাউন্ড

| * দে
* স
ক্রিকেট পরিসংখ্যানসমূহ |
| --- |
| ব্যাটিং | 
* ইনিংস
* রান
* ব্যাটিং গড়
* সেঞ্চুরি
* স্নায়বিক নব্বই
* স্ট্রাইক রেট
* অপরাজিত
* চার ও ছক্কা
* নেট রান রেট
* প্রয়োজনীয় রান রেট
* রান প্রতি উইকেট অনুপাত
* হিট উইকেট

 |  |
| বোলিং | 
* ওভার
* উইকেট
* নো বল
* ওয়াইড
* লেগ বাই
* বাই
* পাঁচ উইকেট শিকার
* দশ উইকেট শিকার
* বোলিং গড়
* ইকোনমি রেট
* হ্যাট্রিক
* ওভার রেট
* সুপার ওভার
* এলবিডব্লিউ

 |
| ফিল্ডিং | 
* ক্যাচ
* রান আউট
* বাই

 |
| উইকেট-রক্ষক | 
* ক্যাচ
* স্টাম্পড

 |
**বন্ড স্ট্রিট** হল ফিলিপ মরিস ইন্টারন্যাশনাল দ্বারা উত্পাদিত সিগারেটের একটি আন্তর্জাতিক অ-মার্কিন মার্কা।

ইতিহাস
------

পূর্বে ওল্ড বন্ড স্ট্রিট নামে পরিচিত, এই মার্কার ইতিহাস ১৯০২-এ আমাদের নিয়ে যায়। কোম্পানির প্রতিষ্ঠাতা ফিলিপ মরিসের লন্ডনের বন্ড স্ট্রিটে একটি বুটিক ছিল। এবং ১৯০২ হল সেই বছর যখন কোম্পানির অন্যতম সেরা প্রশংসক, বেলজিয়ামের রাজা আলবার্ট, রাজকীয় তামাকবিদ শিরোনাম সহ বুটিকটি উপস্থাপন করেছিলেন।

বাজার
-----

বন্ড স্ট্রিট নিম্নলিখিত দেশে বিক্রি হয়: মার্কিন যুক্তরাষ্ট্র, আর্জেন্টিনা, সুইডেন, ফিনল্যান্ড, নেদারল্যান্ডস, ইতালি, পোল্যান্ড, হাঙ্গেরিয়ান পিপলস রিপাবলিক, হাঙ্গেরি, চেক প্রজাতন্ত্র, মলদোভা, স্লোভাকিয়া, স্লোভেনিয়া, বসনিয়া ও হার্জেগোভিনা, সার্বিয়া, লিথুয়া, লিথুয়া ইউক্রেন, রাশিয়া, কাজাখস্তান, আর্মেনিয়া, সিয়েরা লিওন, টোগো, ইসরায়েল, মালয়েশিয়া, অস্ট্রেলিয়া এবং নিউজিল্যান্ড।

তথ্যসূত্র
---------

1. ↑  Building leading brands on PMI, 13 Sep 2020
2. ↑  Novac, Jenny। "Bond Street cigarettes"। cigarettesreporter.com। সংগ্রহের তারিখ ২৯ জানুয়ারি ২০১৪।
3. 1 2  "BrandBond Street - Cigarettes Pedia"। *www.cigarettespedia.com*।
4. ↑  "Our History"। pmi.com। সংগ্রহের তারিখ ২৯ জানুয়ারি ২০১৪।
5. ↑  "Bond Street"। *www.zigsam.at*।
টেমপ্লেট:Philip Morris International
**অপর্ণা জৈন** হলেন একজন প্রশংসাপত্রপ্রাপ্ত ইন্টিগ্রাল মাস্টার কোচ, বিপণন পরামর্শক এবং লেখিকা। তিনি গত ২৩ বছর যাবত বিভিন্ন শিল্প জুড়ে তাঁর কর্মকাণ্ড করে চলছেন। তিনি ভারতের ব্যবসা উন্নয়ন থেকে মার্কেটিং পর্যন্ত সকল স্তরে কাজ করেছেন। অপর্ণা দুটি বইও রচনা করেছেন: একটি হচ্ছে *দ্য সুদ ফ্যামিলি কুকবুক* নামে একটি পারিবারিক প্রকল্প এবং অন্যটি হচ্ছে *ওউন ইট: লিডারশিপ লেসন্স ফ্রম উইমেন হু ডু*, যা ২০১৬ সালে টাটা লিট লাইভ ফেস্টিভালের "বিজনেস বুক অফ দ্য ইয়ার" বিভাগের জন্য তালিকাভুক্ত হয়েছিল।

অপর্ণা কর্মক্ষেত্রে মহিলাদের জন্য সমান অধিকারের পক্ষে এবং তিনি এই সমস্যা নিয়ে বহু প্রকাশনায় পর্যায়ক্রমিক অবদান রেখেছেন। তিনি কর্পোরেট ভারতের বরিষ্ঠ নেতাদের সাথে কাজ করে থাকেন। অপর্ণা মহিলাদের প্রশিক্ষণ দেওয়ার জন্য একটি বিশেষ কর্মসূচি পরিচালনা করেন, তিনি মহিলা উদ্যোক্তাদের তাদের ব্যবসা শুরু করতে এবং অর্থায়নের ক্ষেত্রে পরামর্শদাতা হিসেবে গুরুত্বপূর্ণ অবদান রাখেন। অপর্ণা তাঁর নিজস্ব পরামর্শক সংস্থা, জেব্রা ওয়ার্কস পরিচালনা করেন।

প্রাথমিক জীবন এবং শিক্ষা
------------------------

অপর্ণা নতুন দিল্লিতে জন্মগ্রহণ করেছেন, তবে কর্ণাটকের বেঙ্গালুরুতে তিনি তার শৈশব অতিবাহিত করেছেন। তিনি বেঙ্গালুরুর সোফিয়া উচ্চ বিদ্যালয় এবং অন্ধ্র প্রদেশের মদনাপল্লির ঋষি ভ্যালি স্কুল সহ বিভিন্ন স্কুলে পড়াশোনা করেছেন। তারপরে অপর্ণা সুইজারল্যান্ডে চলে যান, যেখানে তিনি অ্যালপিনা স্কুল অফ হোটেল ম্যানেজমেন্টে পড়াশোনা করেন এবং ১৯৯৩ সালে 'বিক্রয় ও বিপণন' এবং 'খাদ্য ও পানীয়' এই দুই বিভাগে দ্বৈত বিশেষজ্ঞতার সাথে ডিপ্লোমা অর্জন করেন। তিনি নতুন দিল্লির ওবেরয় স্কুল অফ হোটেল ম্যানেজমেন্টে আতিথেয়তায় পোস্ট-গ্রাজুয়েট প্রোগ্রাম গ্রহণের জন্য ভারতে ফিরে এসেছিলেন। অপর্ণা কানাডার ইন্টিগ্রাল কোচিং দ্বারা ইন্টিগ্রাল মাস্টার কোচ হিসাবেও শংসাপত্র প্রাপ্ত।

পেশা
----

অপর্ণা বেশ কয়েকটি কোম্পানিতে কাজ করেছেন; যার মধ্যে একটি বেঙ্গালুরুর সাসকেন, যেটি পূর্বের সিলিকন ভ্যালির ইউনিমোবাইল। তারপর ইন্ডিয়া টুডে গ্রুপের হয়ে কাজ করেছেন, যেখানে তিনি বিপণন প্রধান ছিলেন। তিনি তেহলকার সাথেও কাজ করেছিলেন এবং ২০১১ ও ২০১২ সালে তাদের বার্ষিক অনুষ্ঠান থিঙ্ক ফেস্টের নির্বাহী পরিচালক ছিলেন। তিনি হার্পার কলিনস লিমিটেডের সাথে পরামর্শক হিসেবে কাজ করেছেন এবং ভারতের পেঙ্গুইন র‍্যান্ডম হাউস, পার্টরিজ-এর স্ব-প্রকাশনা বিভাগের পরামর্শক প্রধান ছিলেন।

২০১১ সালে, অপর্ণা জেব্রা ওয়ার্কস নামে একটি বুটিক ইন্টিগ্রাল লিডারশিপ কোচিংয়ের প্রতিষ্ঠা করেন। এটি একটি পরামর্শ সংস্থা প্রতিষ্ঠান, যা ইন্টিগ্রাল কোচিং পদ্ধতি ব্যবহার করে প্রয়োজনমত নেতৃত্বের শিক্ষা সরবরাহ করে থাকে। তিনি সংবাদপত্র এবং অনলাইন মিডিয়ার কর্মক্ষেত্রে মহিলাদের উপর অতিথি কলাম লেখেন। মাঝে মধ্যে তিনি পত্রিকা এবং *ব্রাউন পেপার ব্যাগ* পত্রিকার জন্য রেস্তোঁরা পর্যালোচনা নামে একটি কলাম লিখে থাকেন।

পুরস্কার
--------

**২০১৫-১৬**

* প্রকৃত তথ্যভিত্তিক সাহিত্য বিভাগের অধীনে 'ওউন ইট'-এর জন্য জুরি প্রশংসাপত্র
* লিঙ্গ সংবেদনশীলতা ২০১৫-১৬ সালের জন্য দক্ষিণ-এশিয়া লাডলি মিডিয়া পুরস্কার

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑  "সংরক্ষণাগারভুক্ত অনুলিপি"। ২১ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০২০।
12. ↑  "Laadli Media Awards honours media campaigns for excellence in gender portrayal"। সংগ্রহের তারিখ ২১ জুন ২০১৭।
এই নিবন্ধটি উপজেলা শহর সম্পর্কে। উপজেলার জন্য মঠবাড়িয়া উপজেলা দেখুন।

**মঠবাড়িয়া** বাংলাদেশের দক্ষিণাঞ্চলের বরিশাল বিভাগের অন্তর্গত পিরোজপুর জেলায় অবস্থিত একটি শহর। প্রশাসনিকভাবে শহরটি মঠবাড়িয়া উপজেলার সদর। শহরটি পিরোজপুর জেলার তৃতীয় বৃহত্তম ও মঠবাড়িয়া উপজেলার বৃহত্তম এবং প্রধান শহরাঞ্চল। মঠবাড়ীয়া শহরটি একটি নদী বেষ্টিত নিচু এলাকা। মঠবাড়ীয়া শহরের পূর্ব পাশ দিয়ে বিশখালী নদী, পশ্চিম পাশ দিয়ে বলেশ্বর নদী ও দক্ষিণে বঙ্গোপসাগর প্রবাহিত হয়েছে। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং বরিশাল বিমানবন্দর। বিভাগীয় শহর বরিশাল থেকে ৮১.২ কি.মি. এবং জেলা শহর পিরোজপুর থেকে ৪১.১ কি.মি. দুরত্বে মঠবাড়িয়া শহর অবস্থিত।

জনসংখ্যা
--------

মঠবাড়িয়া শহরের মোট জনসংখ্যা ২৮,৮৫১ জন যার মধ্যে ১৪,৩৩৩ জন পুরুষ এবং ১৪,৫১৮ জন নারী। এ শহরের পুরুষ এবং নারী অনুপাত ১০৪:১০০। শহরে মোট খানা সংখ্যা বা পরিবার রয়েছে ৬৮০১ টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°১৭′৩১″ উত্তর ৮৯°৫৭′২৯″ পূর্ব﻿ / ﻿২২.২৯২০৪৬° উত্তর ৮৯.৯৫৮০১২° পূর্ব﻿ / 22.292046; 89.958012। সমুদ্র সমতল থেকে শহরটির গড় উচ্চতা ৮.২৫ মিটার।

প্রশাসন
-------

১৯৯৩ সালে মঠবাড়িয়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মঠবাড়িয়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৯টি মহল্লায় বিভক্ত । ১৬.৮৮ বর্গ কি.মি. আয়তনের মঠবাড়িয়া শহরের ৪.০১ বর্গ কি.মি এলাকা মঠবাড়িয়া পৌরসভা দ্বারা পরিচালিত হয়।

শিক্ষা প্রতিষ্ঠান সমূহ
----------------------

* কে এম ইউসুফ আলী হাই স্কুল
* মঠবাড়িয়া সরকারী কলেজ
* রুস্তম আলী ফরাজি কলেজ
* কে,এম লতিফ ইনিস্টিটিউশন
* মহিউদ্দিন আহাম্মেদ মহিলা কলেজ
*

শিক্ষা ব্যবস্থা
---------------

মঠবাড়িয়া শহরের স্বাক্ষরতার হার হলো শতকরা ৭১.৮ ভাগ।

তথ্যসূত্র
---------

1. ↑  "মঠবাড়িয়া পৌরসভার মেয়র"। ২১ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১২-০২।
2. ↑  "Distance from Barisal to Mathbaria"। distancesto.com। সংগ্রহের তারিখ ২০১৯-০১-০৬।
3. ↑  "Distance from Pirojpur to Mathbaria"। সংগ্রহের তারিখ ২০১৯-০১-০৬।
4. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৭৭। সংগ্রহের তারিখ ২০১৯-০১-০৭।
5. ↑  "latitude, longitude and coordinates for Mathbaria, Bangladesh?"। distancesto.com। সংগ্রহের তারিখ ২০১৯-০১-০৬।
6. ↑  "এক নজরে পৌরসভা"। ২০১৮-১২-১৫ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।
**অপলাপবাদ ও ভারত ইতিহাস** (ইংরেজি: Negationism in India - Concealing the Record of Islam, প্রতিবর্ণীকৃত: *নেগেশনিজ্‌ম ইন ইন্ডিয়া - কনসিলিং দ্য রেকর্ড অফ ইসলাম*) ১৯৯২ সালে প্রকাশিত একটি বই। বইটি লিখেছেন কোনরাড এলস্ট।

বাংলা অনুবাদ
------------

বইটির বাংলা অনুবাদের নাম অপলাপবাদ ও ভারত ইতিহাস।

বিষয়বস্তু
----------

নেগেশনিজম বা অপলাপবাদ বলতে সাধারণত দ্বিতীয় বিশ্বযুদ্ধের ইহুদী ও জিপসিদের নাৎসি গণহত্যা অস্বীকার করাকে বোঝায়। কম পরিচিত যেটি তা হ'ল ভারতের নিজস্ব প্রত্যাখ্যানবাদ রয়েছে। ভারতীয় বুদ্ধিজীবীদের একটি অংশ এখনও হিন্দুদের স্মৃতি থেকে ইসলামের তরোয়াল দ্বারা তাদের অত্যাচারের ইতিহাস মুছে ফেলার চেষ্টা করছে।

সমালোচনা
--------

খ্যাতনামা ভারতীয় ঐতিহাসিক ইরফান হাবিবের পুত্র অমবর হাবিব  এই পুস্তকের দশম অনুচ্ছেদে বর্নিত "অযোধ্যা দি কেস এগেন্স টেম্পল"-এর সমালোচনা করেছেন।

তথ্যসূত্র
---------

1. ↑  "Negationism In India"। *www.goodreads.com*। সংগ্রহের তারিখ ২০১৯-১২-১৩।
2. ↑
3. ↑  ][*স্থায়ীভাবে অকার্যকর সংযোগ*]

বহিঃসযোগ
--------

* Negationism in India - Online book
* সমালোচনা
* 
* Elst on Habib অমবর হাবিব দ্বারা সমালোচীত
* Mohammed Habib's History Rewriting[*স্থায়ীভাবে অকার্যকর সংযোগ*] কোনরাড এলস্ট-এর উত্তর
* Negationism and the Muslim conquests - Francois Gautier
* Where's India's holocaust museum?
সোলেনোপসিস বর্গের বিভিন্ন প্রজাতির পিঁপড়ার সাধারণ নাম হলো অগ্নি পিঁপড়া। ইংরেজিতে একে বলা হয় Fire Ant বা ফায়ার পিঁপড়া।
বিশ্বজুড়ে ২০০টি বিভিন্ন প্রজাতির সমন্বয়ে এরা সোলেনোপসিস বর্গের একটি সংখ্যালঘু প্রজাতি।
সোলেনোপসিস হলো বিষাক্ত বা পীড়াদায়ক পিঁপড়া বর্গ যা এদের সাধারণ নাম শুনেই বুঝা যায়। যেমন- আদা পিঁপড়া (ginger ants) ও ক্রান্তীয় অগ্নি পিঁপড়া (tropical fire ants)।

উজ্জ্বল বাদামি রংয়ের জন্য এদের কতক
প্রজাতিকে লাল পিঁপড়া বলা হয় যদিও একই নামে আরো প্রজাতি রয়েছে যেগুলো এনামেই পরিচিত তবে বিভিন্ন কারণে। উদাহরণস্বরূপ Myrmica rubra ও Pogonomyrmex barbatus পিঁপড়ার কথা বলা যায়।

প্রজাতি
-------

মূল নিবন্ধ: সোলেনোপসিস প্রজাতির তালিকা
সোলেনোপসিস বর্গে মোট ২০০ টি প্রজাতি অন্তর্ভুক্ত রয়েছে।  উল্লেখ্য যে সোলেনোপসিস বর্গের প্রায় অধিকাংশ প্রজাতির সাধারণ নাম অগ্নি পিঁপড়া হলেও সমস্ত প্রজাতি অগ্নি পিঁপড়া হিসাবে পরিচিত নয়। যেমন, চোরা পিঁপড়া সোলেনোপসিস বর্গের হলেও ক্ষুদ্রাকায় ধীরপদী ও হুল ফোটাতে অক্ষম হওয়ায় এরা অগ্নি পিঁপড়া নয়।
'সত্য অগ্নি পিঁপড়া' হলো হলো ২০ টি সোলেনোপসিস প্রজাতির বড়ো আকৃতিবিশিষ্ট পিপড়াদের একটি বৃহৎ দল। এরা রেগে গেলে দলবেঁধে শত্রুর উপর ভয়ংকরভাবে আক্রমণ শুরু করে তাদের শক্তিশালী হুল দিয়ে। উল্লেখযোগ্য কয়েকটি সোলেনোপসিস প্রজাতি।

* *Solenopsis invicta* (Buren, 1972)
* *Solenopsis richteri* (Forel, 1909)
* *Solenopsis saevissima* (Smith, 1855)
* *Solenopsis silvestrii* (Emery, 1906)
* *Solenopsis solenopsidis* (Kusnezov, 1953)
* *Solenopsis xyloni* (McCook, 1879)
* *Solenopsis geminata*  (Fabricius, 1804)

তথ্যসূত্র
---------

1. 1 2  টেমপ্লেট:AntCat
2. ↑  Reins, Dusty। "Species: Pogonomyrmex barbatus - Red Harvester Ant"। Wildcat Bluff Nature Center। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৪।
3. ↑  Pitts, James P.; Camacho, Gabriela P.; Gotzek, Dietrich; Mchugh, Joseph V.; Ross, Kenneth G. (এপ্রিল ২০১৮)। "Revision of the Fire Ants of the Solenopsis saevissima Species-Group (Hymenoptera: Formicidae)"। *Proceedings of the Entomological Society of Washington*। **120** (2): 308–411। আইএসএসএন 0013-8797। ডিওআই:10.4289/0013-8797.120.2.308।
**খন্দকার মাহমুদুল হাসান** (২৫ আগস্ট ১৯৫৯ - ২৮ জানুয়ারি ২০২১) বাংলাদেশের একজন শিশুসাহিত্যিক, গবেষক ও একজন বহুমাত্রিক লেখক ছিলেন। শিশুসাহিত্য, ভ্রমণ, প্রবন্ধ, গবেষণাসহ শিল্প-সাহিত্যের নানা অঙ্গনে তার পদচারণ ছিল এবং তার শিশুসাহিত্যের মধ্যে হাসির গল্প, রহস্য উপন্যাস, ইতিহাস, বিজ্ঞান প্রভৃতি রয়েছে।

জন্ম ও শৈশব
-----------

১৯৫৯ খ্রিষ্টাব্দের আগস্ট মাসের ২৫ তারিখে রংপুর শহরে জন্মগ্রহণ করেন খন্দকার মাহমুদুল হাসান। তার পৈত্রিক নিবাস পাবনা জেলায়। তার বাবার নাম খন্দকার আজমল হক, মায়ের নাম রওশন আরা বেগম। খন্দকার মাহমুদুল হাসান কুষ্টিয়া জিলা স্কুল, কুষ্টিয়া সরকারি কলেজ ও বাংলাদেশ কৃষি বিশ্ববিদ্যালয় থেকে প্রাতিষ্ঠানিক শিক্ষালাভ করেন।

কর্মজীবন
--------

খন্দকার মাহমুদুল হাসান একজন সার্বক্ষণিক লেখক। সরকারি প্রতিষ্ঠানে নির্বাহী হিসেবে দায়িত্ব পালন করেছেন। বাংলাদেশ ও পশ্চিমবঙ্গ অর্থাৎ দুই বাংলার বিরাট এলাকায় সরেজমিনে ঘুরে তিনি ইতিহাস ও পুরাকীর্তি বিষয়ক গবেষণাকাজ পরিচালনা করেছেন। এর বাইরে সাহিত্য, শিশুসাহিত্য, সাময়িকপত্র ও চলচ্চিত্র নিয়ে গবেষণা করেছেন তিনি। বাংলাদেশ এশিয়াটিক সোসাইটি প্রকাশিত বাংলাদেশের জাতীয় জ্ঞানকোষ বাংলাপিডিয়া এবং বাংলাদেশ শিশু একাডেমি প্রকাশিত শিশু বিশ্বকোষ রচনায় তিনি অংশগ্রহণ করেছেন।

প্রকাশিত গ্রন্থ
---------------

প্রকাশিত গ্রন্থঃ ইতিহাস, বিজ্ঞান, পুরাকীর্তি, চলচ্চিত্র, গল্প, উপন্যাস, গোয়েন্দা কাহিনি প্রভৃতি মিলিয়ে শতাধিক বই লিখেছেন। ছোটদের জন্য লিখেছেন ৯০টি বই, যার মধ্যে আছে মুক্তিযুদ্ধের গল্প, ভয়ের গল্প, হাসির গল্প, জীবনবোধসম্পন্ন গল্প, রূপকথার গল্প, গোয়েন্দাকাহিনি, রহস্যোপন্যাস, বৈজ্ঞানিক কল্পকাহিনী, চোরের গল্প, পুলিশ কাহিনি প্রভৃতি, লিখেছেন ইতিহাস বিষয়ক ২৬ টি বই, ২২টি কিশোর উপন্যাস ও ৩১ টি টি গল্পের বই। ঢাকার পার্ল পাবলিকেশন্স থেকে প্রকাশিত দুই খণ্ডের 'বাংলাদেশের পুরাকীর্তি কোষ', দিব্যপ্রকাশ থেকে দুই খণ্ডে প্রকাশিত 'প্রথম বাংলাদেশ কোষ','বাংলাদেশের স্বাধীনতার নেপথ্য -কাহিনি', ঐতিহ্য থেকে প্রকাশিত 'ঢাকা অভিধান','চলচ্চিত্র', বাংলাদেশ শিশু একাডেমি থেকে প্রকাশিত 'প্রাচীন বাংলার আশ্চর্য কীর্তি', কথাপ্রকাশ থেকে প্রকাশিত 'মুক্তিযুদ্ধের চলচ্চিত্র', 'হিব্রু থেকে ইহুদি', ' বাংলাসাহিত্যে মুসলিম অবদান', 'যেমন করে মানুষ এলো', 'সেরা কিশোর গল্প','কাঠমান্ডুর মূর্তি রহস্য', 'ইতিহাসের সেরা গল্প' প্রভৃতি তার লেখা উল্লেখযোগ্য গ্রন্থ।

পুরস্কার ও সম্মাননা
-------------------

খন্দকার মাহমুদুল হাসান দু'বার বাংলাদেশ শিশু একাডেমী প্রদত্ত অগ্রণী ব্যাংক শিশুসাহিত্য পুরস্কার পেয়েছেন। তিনি এম নুরুল কাদের শিশুসাহিত্য পুরস্কার পান দু'বার। প্রথমবার ২০১৪ সালে ভারত থেকে পেয়েছেন যতীন্দ্রমোহন রায় স্মৃতি পুরস্কার (টুকলু পুরস্কার)।

মৃত্যু
------

২৮ জানুয়ারি ২০২১ সালে ঢাকার গ্রিনলাইফ হাসপাতালে চিকিৎসাধীন অবস্থায় তিনি মৃত্যুবরণ করেন।

তথ্যসূত্র
---------

1. ↑  "শিশুসাহিত্যিক ও গবেষক খন্দকার মাহমুদুল হাসান আর নেই"। *jagonews24.com*। সংগ্রহের তারিখ ২০২১-০৭-২৪।
2. ↑  "লেখক খন্দকার মাহমুদুল হাসান আর নেই"। *কালের কণ্ঠ*। সংগ্রহের তারিখ ২০২১-০৭-২৪।
**গোল্ড ফ্লেক** হল একটি প্রথম শ্রেণীর ভারতীয় সিগারেটের মার্কা যা এক শতাব্দীরও বেশি সময় ধরে বাজারে রয়েছে। 

গোল্ড ফ্লেক গোল্ড ফ্লেক কিংস (৮৪মিমি), গোল্ড ফ্লেক কিংস লাইটস (84 মিমি), গোল্ড ফ্লেক এবং গোল্ড ফ্লেক লাইট সহ বিভিন্ন ধরণের বিক্রি হয়। এই মার্কাইটি আইটিসি লিমিটেডের মালিকানাধীন, তৈরি এবং বিপণন করা হয়।

ইতিহাস
------

গোল্ড ফ্লেক প্রথম প্রবর্তন করেছিলেন গ্লাসগোর স্টিফেন মিচেল অ্যান্ড সন। ১৯০১ সাল থেকে, ব্রিস্টলের ডাব্লুউ.ডি. এবং এইচ.ও. উইলস, ইম্পেরিয়াল টোব্যাকোর একটি সহায়ক সংস্থা, উৎপাদনের দায়িত্ব নেয়। "গোল্ড ফ্লেক" *উজ্জ্বল সমৃদ্ধ সোনালী তামাক* ব্যবহার করে তৈরি করা সিগারেটকে বোঝায়। ১৯১২ সালের পর, সবচেয়ে বড় পরিবর্তন আসে ১৯৭১ সালে গোল্ড ফ্লেক কিংস প্রবর্তনের মাধ্যমে, এরপর ১৯৯৯ সালে গোল্ড ফ্লেক কিংস লাইট চালু হয়।

তথ্যসূত্র
---------

1. ↑  "Top 10 best brands in India with price"। *World Blaze*। ২০১৭-০৪-১০ তারিখে মূল থেকে আর্কাইভ করা। সংগ্রহের তারিখ ২০১৭-০৪-১০।
2. ↑  "Company History"। *Money Control*।
3. ↑  "Top 10 Best Cigarette Brands"। *List Crux*। ২০১৬-১০-১৯ তারিখে মূল থেকে আর্কাইভ করা। সংগ্রহের তারিখ ২০১৭-০৪-১০।
টেমপ্লেট:ITCটেমপ্লেট:Imperial Tobacco
সেলা গিরিপথ
**সেলা গিরিপথ** (ইংরেজি: Sela Pass) অরুণাচল প্রদেশর টাওয়াং জেলায় সাগরপৃস্থ থেকে প্রায় ১৩,০০০ ফুট উচ্চতায় অবস্থিত। স্থানীয় লোকের মতে, সেলা নামটি এসেছে *সে-লা* র থেকে, লা মানে গিরিপথ। সেলা গিরিপথ হল টাওয়াং জেলার ভিতর আটক ওখ স্থানে থাকা রাস্তা। টাওয়াং শহর,থেকে প্রায় ৭৮ কি.মি. উত্তরে গেলে এই অঞ্চলটি পাওয়া যায়। শীতকালে এর তাপমাত্রা -১০ ডিগ্রী সে থেকে নিম্নগামী হয়। বছরের ১২ মাস সেলা পাসটি বরফাবৃত হয়ে থাকে। এখানে থাকা সেলা সরোবরটির সৌন্দর্য্য দেখে পর্য্যটক সমূহ একে **স্বর্গীয় সরোবর** বলে ।

ভৌগোলিক বিবরণ
-------------

সেলা গিরিপথ টাওয়াং এর থেকে উত্তরে ৭৮ কি.মি. দূরে অবস্থিত। পথটি বছরের ১২ মাসই খোলা থকে যদিও কখনো কখনো ঘন তুষারপাতর জন্য রাস্তাটি মাঝ সময়ে বন্ধ করে দেওয়া হয়। সীমান্ত সুরাক্ষা পথ নির্মাণ কোম্পানী এই পথটির দেখাশুনার দায়িত্বে আছে। অঞ্চলটির সর্ব্বোচ গড় তাপমাত্রা ১৫ ডিগ্রী সে: আর সর্বনিম্ন -১০ ডিগ্রী সে:

কিম্বদন্তী
----------

বৌদ্ধ ধর্মএর লোকরা বিশ্বাস করে যে, সেলা গিরিপথের আশে-পাশে প্রায় ১০১ টা ছোট-বড় সরোবর আছে।

সেলা গিরিপথের আলোকচিত্র
-----------------------

* Snap of Sela Pass from SUVSnap of Sela Pass from SUV
* কুরঁলীভরা রাতিপুরাকুরঁলীভরা রাতিপুরা
* সেলা পাস ডাররর সাথে মিতিরালিসেলা পাস ডাররর সাথে মিতিরালি
* সেলা পাসসেলা পাস
* সেলা জলাশয়সেলা জলাশয়
* সেলা পাসসেলা পাস

আরও দেখুন
---------

* টাওয়াং

তথ্যসূত্র
---------

1. ↑  "High Altitude Sela Pass–Backbone of Tawang District"। *Sankara Subramanian C (www.beontheroad.com)*। beontheroad.com। JANUARY 21, 2011। সংগ্রহের তারিখ 2013-04-18।  এখানে তারিখের মান পরীক্ষা করুন: `|তারিখ=` (সাহায্য)
2. ↑  "Sela Passmountain pass"। travelomy.com। ২০১৩-০৫-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৪-১৮।
3. ↑  "Other Important Atractions of Tawang District"। *National Informatics Centre, Tawang (Arunachal Pradesh)*। ২০১৩-০১-২৫ তারিখে মূল থেকে আর্কাইভ করা। সংগ্রহের তারিখ ২০১৩-০৪-১৮।
4. ↑  "Sela Pass"। *Pan India Internet Private Limited (PIIPL)*। arunachalonline.in। ২০১৩-০৬-২২ তারিখে মূল থেকে আর্কাইভ করা। সংগ্রহের তারিখ ২০১৩-০৪-১৯।

বহিঃসংযোগ
---------

* High Altitude Sela Pass–Backbone of Tawang District


উইকিমিডিয়া কমন্সে **সেলা গিরিপথ** সংক্রান্ত মিডিয়া রয়েছে।
**অগ্রিম ফরমায়েশ** বা **আগাম ফরমাশ** বলতে এখনও বিক্রয়ের জন্য মুক্তিলাভ করেনি, এমন কোনও পণ্য বা সেবা ক্রয়ের জন্য অগ্রিম অর্থ প্রদানের মাধ্যমে সম্পূর্ণ বা আংশিকভাবে মূল্য পরিশোধ করে ফরমায়েশ করাকে বোঝায়।

পণ্য উৎপাদনকারী বা বিক্রেতার দৃষ্টিকোণ থেকে অগ্রিম ফরমায়েশের সুবিধা প্রদান এক ধরনের বিপণন কৌশল। এর মাধ্যমে বিক্রেতা সম্ভাব্য ক্রেতার মনে পণ্যের ব্যাপারে প্রত্যাশা জাগিয়ে তোলেন, পণ্য প্রস্তুত বা মুক্তির আগেই বিজ্ঞাপনী কর্মকাণ্ড শুরু করতে পারেন, জনসাধারণের মনে পণ্য সম্পর্কে প্রতিক্রিয়া পরিমাপ করতে পারেন, পণ্যের মজুদ কতটুকু রাখতে হবে, তা হিসাব করতে পারেন, এবং নগদ অর্থের প্রবাহ উন্নত করতে পারেন।
পণ্য উৎপাদনকারীরা অগ্রিম ফরমায়েশের পরিসংখ্যান থেকে বাজারে পণ্যের চাহিদা সম্বন্ধে ধারণা করতে পারেন এবং সেই অনুযায়ী পণ্যের উৎপাদন প্রক্রিয়ার গতি পরিবর্তন করতে পারেন।

ক্রেতার দৃষ্টিকোণ থেকে অগ্রিম ফরমায়েশের সুবিধা হল এতে পণ্যের দাম স্থির থাকে, মুক্তির সাথে সাথে পণ্যের চালান নিশ্চিত হয় এবং মুক্তি পাবার আগে অপ্রত্যাশিতভাবে পণ্যের মূল্যবৃদ্ধি পেলেও তা থেকে ক্রেতা সুরক্ষা লাভ করে। অনেক সময় অগ্রিম ফরমায়েশ করলে ক্রেতাকে বিভিন্ন ছাড় ও অতিরিক্ত সুবিধা দেওয়া হয়।

তথ্যসূত্র
---------

1. ↑  *Pre-order*, Oxford University Press, সংগ্রহের তারিখ ১৬ জুন ২০২০ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Henriette Martel-Lawson (২০০৪), *200 Marketing Ideas for Your Website*, Marketing Cues, পৃষ্ঠা 84 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ডটনেট ফ্রেমওয়ার্ক ৩.০ আর্কিটেকচার
**ডট নেট ফ্রেমওয়ার্ক**(.NET ফ্রেমওয়ার্ক) মাইক্রোসফ্টের তৈরি একটি সফ্টওয়্যার ডেভেলপমেন্ট প্ল্যাটফর্ম। এটি ৪০টিরও বেশি ডটনেট ভাষা সমর্থন করে, যার জন্য প্রচুর সংখ্যক লাইব্রেরি রয়েছে। প্রোগ্রামিং ডট নেটওয়ার্ক ফ্রেমওয়ার্কে প্রোগ্রামের এক্সিকিউশন পরিচালনা সহ। গ্রন্থাগার অন্তর্ভুক্ত ব্যবহারকারী ইন্টারফেস ডাটাবেস সংযোগ ক্রিপ্টোগ্রাফি, অ্যালগরিদম, সংযোগ, কম্পিউটার নেটওয়ার্ক এবং ওয়েব অ্যাপ্লিকেশন ডেভেলপমেন্ট।

.নেটওয়ার্ক ফ্রেমওয়ার্কে লেখা একটি প্রোগ্রাম। এটি কমন ল্যাঙ্গুয়েজ রানটাইম (সিএলআর) পরিচালিত একটি পরিবেশে চলে, যা ডট নেটওয়ার্ক ফ্রেমওয়ার্কের অংশ। বিকাশকারীর মধ্যে পার্থক্য করার ক্ষমতা বিবেচনা করতে হয় না এবং বিভিন্ন প্রসেসর এবং CLR এছাড়াও নিরাপত্তা ব্যবস্থা প্রদান করে। মেমরি ব্যবস্থাপনা এবং ব্যতিক্রম পরিচালনা ডট নেট ফ্রেমওয়ার্কটি সফ্টওয়্যার বিকাশকে সহজ, দ্রুত এবং আরও নিরাপদ করার জন্য ডিজাইন করা হয়েছে।

ডটনেট ফ্রেমওয়ার্কও এর একটি উপাদান অপারেটিং সিস্টেম উইন্ডোজ সার্ভার ২০০৩ এবং উইন্ডোজ ভিস্তা প্রথম সংস্করণ ২০০২ সালে প্রকাশিত হয়েছিল। দ্বিতীয় সংস্করণটি ২০০৫ সালে প্রকাশিত হয়েছিল। প্রথম থেকে দ্বিতীয় সংস্করণ পর্যন্ত এটি মাইক্রোসফট উইন্ডোজ অপারেটিং সিস্টেমের প্রায় সব সংস্করণ এবং তৃতীয় সংস্করণ সমর্থন করে। বর্তমান সংস্করণটি নভেম্বর ৬ , ২০০৬ -এ প্রকাশিত হয়েছিল। এটি উইন্ডোজ এক্সপি এসপি২, উইন্ডোজ সার্ভার ২০০৩ এসপি১, এবং উইন্ডোজ ভিস্তা সমর্থন করে।

তথ্যসূত্র
---------

1. ↑  "Microsoft .NET Framework Redistributable EULA"। *MSDN*। Microsoft। সংগ্রহের তারিখ আগস্ট ৯, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  ".NET Languages"। ২০০৫-১০-২৫ তারিখে মূল থেকে আর্কাইভ করা। সংগ্রহের তারিখ ২০০৬-১১-১৮।
**অপৌরুষেয়** (সংস্কৃত: अपौरुषेय), যার অর্থ "মানুষের নয়" বা "নৈর্ব্যক্তিক, লেখকহীন", একটি শব্দ যা হিন্দুধর্মের প্রাচীনতম ধর্মগ্রন্থ বেদকে বর্ণনা করতে ব্যবহৃত হয়।

অপৌরুষেয় শব্দ (নৈর্ব্যক্তিক শব্দ, অর্থহীন) হল অপৌরুষেয়ার সম্প্রসারণ যা হিন্দুধর্মের বেদ এবং অন্যান্য অসংখ্য গ্রন্থকে বোঝায়।

হিন্দু দর্শনের বেদান্ত ও মীমাংসা দর্শনে অপৌরুষেয় কেন্দ্রীয় ধারণা। এই দর্শনগুলি বেদকে স্বতঃস্ফূর্ত প্রমাণ (জ্ঞানের স্ব-প্রকাশিত উপায়) হিসাবে গ্রহণ করে। মীমাংসা দর্শন দাবি করে যে যেহেতু বেদ শব্দগুলি (শব্দ) দিয়ে গঠিত এবং শব্দগুলি ধ্বনি দিয়ে গঠিত, ধ্বনিগুলি চিরন্তন, বেদগুলিও চিরন্তন।[] এটির জন্য, যদি জিজ্ঞাসা করা হয় যে সমস্ত শব্দ এবং বাক্য চিরন্তন কিনা, মীমাংসা দার্শনিকরা উত্তর দেন যে ধ্বনিগুলির সংমিশ্রণের পিছনের নিয়মগুলি বেদের জন্য নির্দিষ্ট এবং পূর্ব-নির্ধারিত, অন্যান্য শব্দ ও বাক্যের বিপরীতে। বেদান্ত দর্শনও এই যুক্তিকে মেনে নেয়।[]

তথ্যসূত্র
---------

1. ↑  Vaman Shivaram Apte, *The Practical Sanskrit-English Dictionary*, see apauruSeya
2. 1 2  D Sharma, Classical Indian Philosophy: A Reader, Columbia University Press, ISBN , pages 196-197
3. ↑  Jan Westerhoff (2009), Nagarjuna's Madhyamaka: A Philosophical Introduction, Oxford University Press, আইএসবিএন ৯৭৮-০১৯৫৩৮৪৯৬৩, page 290
4. ↑  Warren Lee Todd (2013), The Ethics of Śaṅkara and Śāntideva: A Selfless Response to an Illusory World, আইএসবিএন ৯৭৮-১৪০৯৪৬৬৮১৯, page 128